  Майя Бывальцева Удмуртысь эмъяськонниосын черодъёсты кулэстон понна эмчиослы волонтёръёс но ординаторъёс юрттозы. Со сярысь 2-тӥ куарусёнэ улосвыл тӧролэн мерлыко вотэсъёсын меӵак эфирез дыръя элькунысь тазалыкез утёнъя министр Георгий Щербак ивортӥз. Матысь дыре поликлиникаослэн холлазы волонтёръёс-эмчиос – элькунысь эм колледжын дышетскисьёс дужерит карыны кутскозы. Волонёръёс температураез мерталозы, висисьёсьёлы кытчы мыныны валэктозы, приёме гожтӥськыны юрттозы Георгий Щербак, Удмуртиысь тазалыкез утёнъя министрОзьы ик куарусёнысен элькунысь поликлинкаосы Ижысь эм академиысь 150 пала ординаторъёс лыктозы. Соос черодъёсты кулэстыны юрттозы. Со сяна, диспансеризациез ортчыны лыктӥсьёслы нимаз кабинетъёс висъямын. Отын ик грипллэсь прививка пуктозы. Куарусёнысен диспансеризациез кӧснуналъёсы гинэ но азьвыл гожтӥськыса гинэ ортчыны луоз. Гожтӥськыны интернет но телефон пыр яра. Тегъёс: Тазалык Ижкар Удмуртия тазалыкезутён эмъяськонниос волонтёръёс ГеоргийЩербак  